RGB seminarist.

22. novembril 2005.a toimus Reval Hotell Olümpia konverentsisaalis presentatsioon, mille käigus tutvustasime Eestis seni suhteliselt vähelevinud, uudset RGB-valguslahendust. 

Infoseminar oli eelkõige mõeldud arhitektidele ja sisekujundajatele.

Seminari põhiesinejaks oli Saksa firma Spectral esindaja hr. Alexander Krigler, kes rääkis värvilise valgustuse tähtsusest ja presenteeris tervet hulka efektsete RGB-efektiga valgustite näidiseid.

RGB-efekti kasutamisest kogu maailmas tõi näiteid ja analüüsis Eesti üks hinnatumaid noori arhitekte - hr Meelis Press.

AS Hektor-Light töötajad tutvustasid SLV ja Targetti firmade tootenäidiseid
Valgusnähtuse RGB nimi tuleneb seda põhjustavate kolme tooni valguse inglise-keelsetest värvinimetustest: R-red-punane; G-green-roheline B-blue-sinine.

RGB-valgusefekt on kolme tooni  valguse segunemisel tekkiv vaatemänguline kooslus. RGB-lahenduse puhul on ühes valgustis pidevas liikumises ja muutumises kuni 16 miljonit erinevat värvitooni, valgusti sisse ehitatud programmi abil saab igaüks valida endale sobiva värvide koosluse.

RGB-efekti põhimõttel töötavad juba ammu meile igapäevaselt tuttavad kodumasinad, näiteks värviteleviisor, arvutimonitor või digikaamera, valgustitemaailmas hakati seda nähtust aktiivselt kasutama alles hiljuti - umbes neli aastat tagasi. 

Eriti laialdaselt levisid RGB-efektiga valgustid üle maailma pärast 2004. aastal toimunud Frankfurdi maailmanäitust.

RGB-efekti abil saame meid ümbritsevat elukeskkonda kerge vaevaga oluliselt atraktiivsemaks muuta. Selle abil saab elavdada ja rikastada linnapilti, ilmestada hoonete fassaade, avatud fuajeesid ja aknaid.

Selle abil saab meie karmis põhjamaises kliimas peletada hallust rõõmuga- värvilise- ja eelkõige muutuvate värvitoonidega valguse abil ümbritsevat elu-olu ilmestada.

Olgem siis avatud uutele valguslahendustele – võitjateks oleme meie kõik!

Teie Hektor-Light.


